KURZUS: CAD alkalmazások 1.

MODUL: Előszó

Előszó

| A CAD alkalmazások című tananyag elkészítésével elsősorban a Széchenyi István Egyetem közlekedésmérnök képzésén résztvevő hallgatók tanulmányait, ismeretszerzését kívánjuk támogatni, de a tématerület iránt önszorgalomból érdeklődők is hasznosíthatják az összeállított tananyagot.
Ez a tárgy bevezetés a számítógépes vektoros rajzolás technikájába. A műszaki rajzok elkészítéséhez AutoCAD 2018 programot használunk.
Az első modulban a program telepítését és a felhasználói felületet ismertetjük. Ezután a rajzi objektumok létrehozásáról, ezek módosításáról és az AutoCAD segédeszközeiről lesz szó. A harmadik modulban a rajzelemekről visszanyerhető információkról és fóliakezelésről tanulhatunk. A negyedik modul további, a műszaki rajzokon használatos rajzelemek létrehozásáról szól. Az ötödik modulban az elkészült rajzok nyomtatási lehetőségeivel ismerkedhetünk meg. A modulokat gyakorló feladatok zárják a megoldásukhoz néhány kidolgozott rajzpéldát is bemutatunk videók segítségével.
A tárgy teljesítéséhez a modulok végén található modulzáró gyakorlatokat (39 db) és egy szabadon választott rajzfeladatot kell beadni a tantárgyi tematikában ismertetett kiírás szerint.